Jongste Covid-19-statistiek bekend gemaak‘n Vrou staan buite ŉ toetsingskliniek in Khayelitsha, Kaapstad (2 April 2020) (Foto: AP Photo/Nardus Engelbrecht) Altesaam 1 686 persone in Suid-Afrika het teen Maandag positief getoets vir Covid-19. Dit is ŉ styging van 31 gevalle van die vorige dag. Nog ŉ persoon is dood weens die nuwe koronavirus. “Die persoon is ŉ 57-jarige man van die Wes-Kaap wat op 5 April 2020 in die hospitaal opgeneem is. Hy het ook diabetes en ŉ hartsiekte onder lede gehad,” het dr. Zweli Mkhize, die minister van gesondheid, in ŉ verklaring gesê. Dit bring die getal sterftes op 12 te staan. “Ons innige meegevoel aan die familie van die oorledene. Ons dink ook aan die gesondheidswerkers wat hom behandel het en waardeer hulle diens.” Die departement het tot dusver 58 098 toetse gedoen. Getal Covid-19-gevalle volgens provinsie: Gauteng – 713 Wes-Kaap – 462 KwaZulu-Natal – 257 Vrystaat – 89 Oos-Kaap – 32 Limpopo – 19 Mpumalanga – 18 Noordwes – 11 Noord-Kaap – 8 Provinsie onbekend – 77 Uiteensetting van sterftes: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.